HU
C 156/32
Az Európai Unió Hivatalos Lapja
2023.5.3.
Általában csendes bor, könnyed, nem nagyon édes ízzel, amelynek a csípőssége és keserűsége között harmonikus egyensúly alakul ki; lecsengése száraz.
Erőteljes almaaroma és -zamat, valamint a figyelemre méltó savasságból származó frissesség jellemzi.
Palackozott almaborként vagy megfelelő tárolóedényekbe (hordókba vagy demizsonokba) csomagolt almaborként értékesítik italokat és ételeket felszolgáló létesítményekben történő értékesítés, valamint a végső fogyasztónak történő kiskereskedelmi értékesítés céljából. 3.3.
Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében) A „Sidra da Madeira” előállításához használt hagyományos fajták a „Barral”, a „Cara-de-dama”, a „Branco”, a „Bico de melro”, a „Da Festa”, a „Domingos”, a „Da Ponta do Pargo”, a „Calhau”, a „Focinho de rato” és a „Vime” fajtájú alma, valamint egyes esetekben a „Do Santo” és a „Tenra de São Jorge” fajtájú körte.
A friss fogyasztás és/vagy az almabor előállítása szempontjából a legjobb tulajdonságokkal rendelkező fákból és gyümölcsökből származó genetikai anyagok szaporításának és megosztásának a madeirai mezőgazdasági termelők által folytatott ősrégi gyakorlatának köszönhetően más termesztett alma- és körtefajtákat, különösen a „Baunesa”, a „Camacha”, az „Espelho”, a „Parda”, a „Rajada”, a „Reineta Tenra da Camacha”, a „Santa Isabel”, az „Ázimo”, az „Amarelo”, az „Amargo”, a „Camoesa”, a „De vinho”, az „Ouro”, a „Pevide”, a „Rajado”, a „Rijo”, a „Riscado” és a „Serra” almafajtákat, valamint a „Santa Isabel ou de Santana”, a „São João”, a „Curé” és a „Pardas” körtefajtákat még termesztik, amelyeket szintén felhasználnak, bár kisebb mértékben, a „Sidra da Madeira” előállítására szánt tételekben.
Mivel egyes termelők már nagyon korán igyekeztek diverzifikálni gyümölcsöseiket friss fogyasztásra szánt egzotikus fajtákkal, például a „Golden”, a „Fuji”, a „Starking”, a „Royal Gala” és a „Reineta” almával és a „Rocha” körtével, amelyek közül Vieira Natividade 1947-ben már sokat megtalált a szigeten, ezeket a gyümölcsöket is fel lehet használni a „Sidra da Madeira” előállításához, amennyiben azok a gazdaságban rendelkezésre állnak, vagy kizárólag a szigeten termesztették őket.
A hagyományos alma- és körtefajták e széles körének, valamint olykor egyéb, adott esetben többé-kevésbé savanykás, kesernyés vagy édes és a szigeten termesztett alma- és körtefajták keverése vagy elegyítése adja a színek, aromák és ízek gazdagságát, valamint a frissítő savasságot, amely megkülönbözteti a sziget különböző településein a különböző termelők által előállított „Sidra da Madeira” almabort. 3.4.
Az előállítás azon műveletei, amelyeket a meghatározott földrajzi területen kell elvégezni Az almaborkészítés valamennyi szakaszára – a nyersanyag előállításától, a természetes lé kinyerésétől és az erjesztéstől az érlelésig és tartósításig – Madeira szigetén kerül sor. 3.5.
A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok A „Sidra da Madeira” végső fogyasztóknak történő kiskereskedelmi értékesítésre szánt palackokba vagy megfelelő tárolóedényekbe (hordóba vagy demizsonokba) történő csomagolására Madeira szigetén kerül sor, annak biztosítása érdekében, hogy megőrizzék e természetes (néha szénsavas) almabor sajátos színeit, aromáit és ízeit, elkerülve az oxidációt vagy a szennyeződést, amelyek ronthatják érzékszervi tulajdonságait, valamint a termék teljes nyomonkövethetőségének biztosítása érdekében. 3.6.
A bejegyzett elnevezést viselő termék címkézésére vonatkozó egyedi szabályok – 4.
A földrajzi terület tömör meghatározása Madeira szigete.
5.
Kapcsolat a földrajzi területtel A „Sidra da Madeira” bejegyzésére irányuló kérelem alapját a „Sidra da Madeira” színe, aromája, íze és jellegzetes savassága, valamint egyrészt a készítéséhez használt, kizárólag Madeira szigetén termesztett hagyományos és egyéb alma- és körtefajtákból származó gyümölcsök széles skálájú kombinációi, másrészt pedig a friss gyümölcs termesztésének helyéül szolgáló települések talaj- és éghajlati viszonyai közötti kapcsolat képezi.
A „Sidra da Madeira” jó hírneve és jelentősége a sziget különböző településein, ahol előállítják, szintén hozzájárul a kapcsolathoz.